Diari Oficial de la Generalitat Valenciana


Sumari del DOGV 9304, del 23-03-2022 (2022/2298)

Informació pública de l'aprovació de l'informe ambiental i territorial estratègic de la modificació puntual Pla especial de protecció «Russafa Sud-Gran Via» per a canvi d'ús GIS-5 al carrer de Salamanca, 22». Expedient 03002/2021/00812.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2298


Data del document
:   15-03-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual Pla especial de protecció «Russafa Sud-Gran Via» per a canvi d'ús GIS-5 al carrer de Salamanca, 22». Expedient 03161/2021/00422. [2022/2298]  
La Junta de Govern Local de l'Ajuntament de València, en la sessió celebrada l'11 de març de 2022, va adoptar l'acord que, en la part dispositiva, diu el següent:  
  
«Primer  
Concloure que la proposta de modificació puntual del Pla especial de protecció «Russafa Sud-Gran Via» per al canvi d'ús GIS-5 al carrer Salamanca número 22 de València instada per la mercantil Vereof Spain, SL, no té efectes significatius sobre el medi ambient conforme als criteris establits en l'annex VIII del text refós de la Llei d'ordenació del territori, urbanisme i paisatge (d'ara en avant, TRLOTUP), aprovat pel Decret legislatiu 1/2021, de 18 de juny, del Consell.  
  
  
Segon  
Resoldre favorablement l'avaluació ambiental i territorial estratègica pel procediment simplificat de la proposta de la modificació puntual del Pla especial de protecció «Russafa Sud-Gran Via» per al canvi d'ús GIS-5 al carrer Salamanca número 22 de València instada per la mercantil Vereof Spain, SL, que designa com a alternativa més idònia mediambientalment en l'actuació l'alternativa 2 descrita en el fonament del dret sisé del citat informe.  
  
Tercer  
Donar compte del contingut de la resolució de l'informe ambiental i territorial estratègic pel procediment simplificat a les persones interessades que apareixen en la tramitació ambiental de l'actuació, incloent l'informe en la documentació de l'instrument de planejament urbanístic i identificant com a públic interessat el ressenyat en el fonament de dret cinqué de l'informe ambiental.  
  
Quart  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge (d'ara en avant, TRLOTUP), aprovat pel Decret legislatiu 1/2021, de juny, del Consell.  
  
Cinqué  
La resolució de l'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Sisé  
La resolució de l'informe ambiental i territorial estratègic pel procediment simplificat perd la seua vigència i cessa la producció dels efectes que li són propis, si, una vegada publicat en el DOGV, no s'ha procedit a l'aprovació del pla en el termini màxim de quatre anys des de la seua publicació. En aquest cas, l'òrgan promotor ha d'iniciar novament el procediment d'avaluació ambiental i territorial estratègica simplificada del pla o programa.»  
  
València, 15 de març de 2022.- El secretari: Manuel Latorre Hernández.